Bústaðir hava keypt 24 íbúðir á Heimasta Horni í Tórshavn frá Sp/f Íbúðir Undir Gráasteini, ið BankNordik hevur fíggjað. Talan er um Heimasta Horn nr. 36 og nr. 38, ið eru vestastu eindirnar í byggjarínum. Íbúðirnar, ið allar eru høvuðsumvældar, verða nú yvirtiknar av bústaðafelagnum. Søluprísurin var 38,4 mió. Bústaðafelagið, sum lat upp fyri innliman í september 2013, hevur umleið 1200 limir, ið ynskja sær ein leigubústað í Suðurstreymoy. Hóast fleiri verkætlanir eru ávegis í Tórshavn, so gongur eitt ár, áðrenn tær fyrstu av hesum íbúðunum verða til taks. "Keypið ger, at vit kunnu framskunda okkara útboð av leigubústøðum í høvuðsstaðarøkinum, og møta stóra eftirspurninginum", sigur Andras Róin, stjóri á Bústøðum. Væntandi verða íbúðirnar klárar at flyta inn í fyrst í mei mánaða, og Bústaðir fara í næstum at kunna nærri um hetta nýggja tilboðið til okkara limir. Bústaðir hava nú kastað lut ímillum tær fleiri enn 1700 umsóknirnar, ið komu inn til bíðilistan til leigubústað, og mikudagin 27. november vóru brøv send til allar umsøkjarar. Øll, ið søktu fyri 30. september, vóru við í lutakastinum, og tey sum søktu eftir freistina, eru so komin á listan eftir teirri raðfylgju, ið tey hava skrivað seg upp. Fyri at tryggja, at alt gekk rætt fyri seg, gjørdu Bústaðir avtalu við Elektron um at standa fyri lutakastinum, og grannskoðaravirkið Januar hevði eftirlitið. Arbeiðið við at tøppa inn tær 1700 umsóknirnar og ikki minst at kanna og dupultkanna, at øll komu við í lutakastið, og at eingin datt burtur ímillum, hevur tikið langa tíð, og vit skilja væl, at umsøkjarar eru farnir at ótolnast. Vit biðja teir enn einaferð um at halda okkum til góðar. Vit kunnu tó fegnast um, at hesin fyrsti parturin ikki skal gerast aftur, og at framhaldandi dagføringin av listanum er komin í eina fasta legu, so komandi umsøkjarar sleppa undan longu bíðitíðini. Tá tú skrivar teg upp til eina íbúð, er tað umráðandi at hava í huga, at tín tilmelding er persónlig. Hetta merkir, at hjún og sambúgvandi mugu gera av, um bæði skulu lima seg inn í bústaðafelagið ella bert annað. Bústaðir ráðgeva tær fegin um hesi viðurskifti. Tá tú býrt í eini íbúð hjá Bústøðum, kanst tú skriva teg á innanhýsis bíðilista. Hetta merkir, at tú fært framíhjárætt til aðrar íbúðir hjá Bústøðum, um tú vilt flyta eitt nú í eina størri íbúð ella eina íbúð aðrastaðni í landinum. Ert tú 15 ár ella eldri, kanst tú skriva teg upp til eina íbúð frá Bústøðum. Øll, sum melda seg í seinasta lagi 30. september, verða skipað tilvildarliga á listanum. Tey, sum melda seg eftir hesa tíðarfreist, koma aftast í bíðirøðina. her er ein tekstur við hvítum Nú kanst tú skriva teg á bíðilistan til eina leiguíbúð! Vinaliga les hetta gjølla, áðrenn tú fert víðari til umsóknarskjalið. Fyri at koma á bíðilistan skalt tú fylla út eitt talgild umsóknarblað á heimasíðu okkara, ella printa umsóknina út og senda okkum hana. Kostnaðurin fyri at koma á bíðilistan er 200 kr. Við elektronisku umsóknini rindar tú við gjaldskorti á netinum, og við pappírsumsóknini skalt tú flyta peningin á konto 9181-384.350. 7 í Eik Banka. Allar umsóknir, ið koma inn í tíðarskeiðnum frá 2. til 30. september 2013, verða skipaðar tilvildarliga við lutakasti á ein bíðilista, so tað verða ikki starvsfólkini á Bústøðum, ið avgera hvat nummar kundar verða á bíðilistanum. Tað ræður tí ikki um at verða fyrstur at lata umsóknina inn, men heldur verða umsóknirnar javnt stillaðar fyrstu tíðina við lutakastinum. Tá lutakastið hevur verið fært tú fráboðan um, hvat nummar tú stendur á bíðilistanum. Verkætlanir Fyri at síggja eitt yvirlit yvir tær verkætlanir, ið longu eru farnar í gongd, og tær, ið eru ætlaðar, trýst her. Um tú ynskir at búgva í einum økið, har vit ikki hava verkætlanir í gongd, biðja vit teg vinaliga um at skriva hetta í umsóknarblaðið, tí umsóknarblaðið verður eisini brúkt sum ein ábending um, hvar í landinum eftirspurningum eftir leigubústøðum er stórur. Føroyar er býtt upp í 7 øki; soleiðis sum sæst á myndini: Skriva teg á bíðilista til ein leigubústað Mánadagin 2. september 2013 verður møguligt at skriva seg á bíðilista til ein leigubústað. Við uppskrivingini gerst tú samstundis limur í Føroya bústaðafelag. Kostnaðurin fyri at koma á bíðilistan er 200 kr. Uppskrivingin kann gerast her á heimasíðu okkara, og tá skal gjaldast við gjaldskorti. Kundar kunnu eisini printa út umsóknina frá heimasíðu okkara, fylla hana út og lata hana inn á skrivstovu okkara, ella senda okkum hana við telduposti ella vanligum posti. Tá skulu 200 kr flytast á kontu hjá Bústøðum, og kvittan fyri flytingina skal leggjast við umsóknini. Tikið verður bert ímóti umsóknum við hesi kvittan. Vit taka ikki ímóti reiðum peningi ella gjaldskorti. Allar umsóknir, ið koma inn í tíðarskeiðnum frá 2. til 30. september 2013, verða skipaðar tilvildarliga við lutakasti á ein bíðilista, so tað verða ikki starvsfólkini á Bústøðum, ið avgera hvat nummar okkara ymisku kundar verða á bíðilistanum. Tað ræður tí ikki um at verða fyrstur at lata umsóknina inn, men heldur verða umsóknirnar javnt stillaðar fyrstu tíðina við lutakastinum. Umsóknir, ið koma inn aftaná 30. september 2013, fara aftast á bíðilistan. Bóklingur til øll húsarhald í Føroyum Í dag verður ein bóklingur borðin út til øll húski í Føroyum. Í honum fært tú alla ta kunning, ið tær nýtist um bústaðafelagið og at búgva til leigu hjá einum almennum bústaðafelag. Vit kunnu nú kunngera, at 2. September 2013 verður møguligt hjá tær at skriva teg á bíðilista til ein leigubústað.